Na temelju članka 30. stavka 3. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03. - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14. i 36/15), članka 33. stavka 13. Zakona o održivom gospodarenju otpadom („Narodne novine“ broj 94/13. i 73/17) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13), Općinsko vijeće Općine Sveti Ivan Žabno na 5. sjednici održanoj 20. prosinca 2017. donijelo je

**PROGRAM**

**o izmjenama Programa gradnje objekata i uređaja komunalne infrastrukture**

**na području Općine Sveti Ivan Žabno u 2017. godini**

I.

U Programu gradnje objekata i uređaja komunalne infrastrukture na području Općine Sveti Ivan Žabno u 2017. godini („Službeni glasnik Koprivničko-križevačke županije“ broj 22/16. i 16/17) (u daljnjem tekstu: Program) u točki III. točki 1., podtočki 1.1. brojka „1.040.018,66“ zamjenjuje se brojkom „900.268,66“.

 U istoj točki, točki 2, podtočki 2.1. brojka „250.000,00“ zamjenjuje se brojkom „324.000,00“.

 U istoj točki, točki 3, podtočki 3.1. brojka „302.000,00“ zamjenjuje se brojkom „182.000,00“.

U istoj točki iza riječi „Ukupno“ brojka „1.592.018,66 “.zamjenjuje se brojkom „1.406.268,66“.

II.

 Točka IV. mijenja se i glasi:

 „Za financiranje ostvarivanja ovog Programa prema procijenjenim troškovima utvrđuju se financijska sredstva prema izvorima u slijedećim svotama:

 1. Prihod od komunalnog doprinosa 76.000,00 kuna,

2. Prihod od šumskog doprinosa 122.287,00 kuna,

3. Tekuće pomoći iz Fonda za zaštitu okoliša i energetsku učinkovitost 180.000,00 kuna,

 4. Kapitalne pomoći iz Državnog proračuna RH temeljem prijenosa EU sredstava 188.350,00 kuna,

 5. Proračun Općine Sveti Ivan Žabno za 2017. 839.631,66 kuna,

 Ukupno: 1.406.268,66 kuna.“.

III.

 Ovaj Program stupa na snagu prvog dana od dana objave u „Službenom glasniku Koprivničko-križevačke županije“.

OPĆINSKO VIJEĆE

OPĆINE SVETI IVAN ŽABNO

KLASA: 363-02/17-03/02

URBROJ: 2137/19-02/1-17-2

Sveti Ivan Žabno, 20. prosinca 2017.

 PREDSJEDNIK:

 Krešimir Habijanec